|  |
| --- |
| **OBRAZAC****izvješća o provedenom savjetovanju s javnošću** |
| **Naziv nacrta odluke ili drugog općeg akta o kojem je savjetovanje provedeno**  | Nacrt prijedloga Odluke o komunalnom redu |
| **Nositelj izrade nacrta akta (gradsko upravno tijelo koje je provelo savjetovanje)** | Gradski ured za prostorno uređenje, izgradnju Grada, graditeljstvo, komunalne poslove i promet |
| **Vrijeme trajanja savjetovanja** | 7. 6. 2019. – 7.7. 2019. |
| **Metoda savjetovanja**  | Internetsko savjetovanje |

|  |  |  |  |  |
| --- | --- | --- | --- | --- |
| Red. br. | Predstavnici javnosti (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe/ prijedloga sa obrazloženjem |
| **1.** | Građanin(podaci poznati Uredu) | Članak 9.  | Primjedba-prijedlog odnosi se na činjenicu da (za razliku od brojnih drugih Odluka o komunalnom redu na razini Republike Hrvatske), prijedlog zagrebačke Odluke nigdje niti na jednom mjestu ne tretira problem zapuštenosti i neodržavanja zemljišta u privatnom vlasništvu, osim ukoliko se zapuštenost "ne vidi sa javne površine". Dobar prijedlog bio bi konzultiranje Odluke o komunalnom redu Kaštela koji je po toj tematici vrlo detaljan: Članak 9. Odluke o komunalnom redu u Kaštelima kaže da vlasnici, odnosno korisnici zelenih površina uz poslovne, stambene zgrade i ostale graševine. livada. Ne izgrađenoga građevinskog zemljišta, kao i drugih sličnih površina koje su u kontaktu s javnim površinama, moraju ih održavati na način da trava ne bude viša od 20 centimetara, da redovito moraju rezati živicu, uklanjati šikaru, smeće i građevinski otpad, plijeviti grmlje, rezati suhe grane, te uklanjati stabla koja ugrožavaju sigurnost ljudi i imovine na javnim površinama. Ako se zelena površina i posude s ukrasnim biljem uredno ne održavaju, komunalni redar naredit će njihovu vlasniku, odnosno korisniku da se uklone uočeni nedostaci, a ako vlasnici, odnosno korisnici zelenih površina i posuda s ukrasnim biljem u ostavljenom roku ne postupe sukladno nalogu komunalnog redara, te je se nedostaci ukloniti preko treće osobe na trošak vlasnika, odnosno korisnika. Isto tako ukrasni nasadi, voćke i druga stabla ne smiju svojim granama prelaziti na javne prometne površine, te ne smiju biti posađeni tako da otežavaju preglednost i odvijanje prometa. Lišće, cvjetove, plodove i grane koje padaju na javnu prometnu površinu vlasnici su dužni odmah ukloniti. Osim zemljišta, i o okućnicama se mora voditi računa. Ako se dvorište ne održava urednim, komunalni redar naredit će vlasniku, odnosno korisniku da se uklone uočeni nedostaci. Ako vlasnici, odnosno korisnici dvorišta u ostavljenom roku ne postupe sukladno nalogu komunalnog redara, nedostaci će se ukloniti preko treće osobe na trošak vlasnika, odnosno korisnika. A kazna zbog neodržavanja sukladno (1. 149, iznosi od 600 do 1000 kuna. Predlaže, dakle da se puno detaljnije, preciznije definiraju pravila a onda i sankcije kako bi se na području Zagreba riješili notorni višedesetljetni propusti, nezamislivi u razvijenim državama EU i svijeta, primjerice -.na gradskom području bezbroj je zapuštenih livada, nekošenih i neodržavanih, pretvorenih u šikare, naročito po rubnim dijelovima grada, neizgrađenim ili djelomično izgrađenim radnim zonama i solidno. Livade se ne održavaju, sankcija nema, komunalni redari bespomoćni. Ljudima nikada nitko nije pojasnio da pravo vlasništva podrazumijeva i odredbenu odgovornost u načinio s tom imovinu u uljudbenim visoko civiliziranim i uredbenim državama također je nezamislivo da se na međama, medu susjedima sadi drveće ili generalno zelenilo koje onda prelazi na stranu susjeda i ne može se održavati osim sa strane oštećenog susjeda. Bilo bi dobro negdje konačno definirati Što se i gdje može saditi a ne kako se tko sjeti. Sadnja bi zdravorazumski trebala biti dozvoljena na način da je dovoljno maknuta od mede, recimo 1 metar, tako da vlasnik sa svih strana u budućnosti može normalno održavati tako posađeno zelenilo. U praksi susjed bez problema na međi sadi drvo koje onda za 10 godina ulazi 3 metra u susjedovo dvorište. I nikome ništa. Nezadovoljni susjed ima "pravo" te grane koje su ušle u njegovo dvorište sam ukloniti - ali zašto bi se on uop6e dovodio u situaciju da sam uklanja tuđe nebulozno i ne odgovorno posađeno zelenilo. Što ako to ne zna, ne može fizički, nema vrtlarski alat ili znanje, snagu ? Potpuno smiješno i nerazumljivo. U Švicarskoj nije moguće posaditi nikakvo drvo ako zato nemate odobrenje susjeda i lokalne vlasti, da je drvo dovoljno daleko od međa, da je autohtono, da u budućnosti neće nikome remetiti pogled, stvarati bilo kakvu ugrozu, praviti sjenu i slično. U Zagrebu bez ikakvih pitanja, dozvola i suglasnosti uz medu susjeda zasadite borove koji će narasti 10 metara na samoj međi i nikoga nije briga niti za sjenu, niti za pogled, niti sa opasnost od naginjanja/rušenja | Zakon o komunalnom gospodarstvu člankom 104. stavkom 1. točkom 1. propisuje da se komunalnim redom između ostaloga propisuje uređenje naselja, koje obuhvaća uređenje pročelja, okućnica i dvorišta zgrada u vlasništvu fizičkih ili pravnih osoba u dijelu koji je vidljiv površini javne namjene. Odredbe Odluke u komunalnom redu propisuju izgled okućnica, vrtova i dužnosti vlasnika u skladu sa Zakonom na temelju kojega se donosi Odluka o komunalnom redu i ne može propisivati neke šire obveze vlasnike jer je pitanje vlasništva i drugih stvarnih prava uređeno Zakonom i vlasništvu i drugim stvarnim pravima. U odnosu na okućnice i dvorišta zgrada Prijedlogom Odluke je propisano da okućnica i dvorište zgrade (vrt, voćnjak, zelena i druga površina uz zgradu) u dijelu koji je vidljiv s površine javne namjene moraju biti čisti, uredni i održavani na način da trava bude uredno pokošena, živica orezana, uklonjena šikara, dotrajale stvari, građevinski i drugi otpad. Vlasnik odnosno korisnik dužan je ukloniti lišće, cvjetove, plodove i grane koji padaju na površinu javne namjene sa stabala koja se nalaze u njegovoj okućnici i dvorištu zgrade. Članak 10. Ograda uz površinu javne namjene ne smije ometati sigurnost prometa i ljudi, a vlasnik odnosno korisnik dužan je ogradu uz površinu javne namjene redovito orezivati odnosno održavati urednom. Komunalni redar rješenjem će narediti otklanjanje nedostataka vidljivih s površine javne namjene vlasniku odnosno korisniku okućnice i dvorišta. Ako postoji opasnost od rušenja stabla ili dijela stabla na površinu javne namjene i ozljeđivanja ljudi i/ili oštećenja imovine, komunalni redar će uz prethodno mišljenje gradskoga upravnog tijela nadležnog za zelenilo, rješenjem narediti vlasniku, odnosno korisniku zemljišta potrebne zahvate na stablu.Dakle Odlukom je propisano kako moraju izgledati okućnice i dvorišta i to u onom opsegu u kojem je to Zakonom dopušteno i ne može se Odlukom propisivati druge obveze vlasnika i njegova postupanja. Odlukom o komunalnom redu propisane su obveze vlasnika vrtova i okućnica kao i ovlasti komunalnih redara a sve u cilju provedbe komunalnog reda kako bi okućnice i dvorišta bila uredna, ali se isto propisuje u skladu sa Zakonom o komunalnom gospodarstvu. Stoga se iznesene primjedbe djelomično prihvaćaju na način da je u članak 9. Prijedloga odluke uvršten novi stavak 2.  |
| **II.** | Udruga Lastin repDavor Peršić, |  | U svim kontekstima gdje se pojavljuje „spomenik, skulptura i spomen ploča“, **dodati-** **ilustrirana ploča naziva ulice, ili javna umjetnička instalacija.** | Prijedlog je djelomično prihvaćen jer se naselja, ulice, trgovi, imenovane javne površine i zgrade označavaju se i obilježavaju na način i po postupku propisanom posebnim propisom, a Pravilnikom o načinu označavanja imena naselja, ulica i trgova te obilježavanja zgrada brojevima (Narodne novine 4/90 i 91/11) člankom 2. stavkom 2. propisano je da se imena ulica i trgova mogu označavati na pločama sukladno aktima jedinice lokalne samouprave kojima se propisuje komunalni red, pa je slijedom toga predloženo da gradonačelnik donosi pravilnik kojim će se propisati izgled ploča za označavanjem imena ulica. |
|  |  | Članak 2.  | **komunalni objekti, uređaji i drugi objekti** u općoj uporabi su javna rasvjeta, obavijesna ploča, ormarić, pano s planom naselja, odnosno s oznakom kulturnih dobara, zaštićenih dijelova prirode ili s oznakom turističkih i sličnih objekata, nadstrešnica na stajalištu javnog prometa, javni sat, javni zahod, javni zdenac, vodoskok, fontana, koso dizalo - lift, javna telefonska govornica, samostojeći telekomunikacijski razvodni ormarići,poštanski sandučić, spomenik, skulptura i spomen-ploča;-Dodati **ilustrirana ploča naziva ulice, ili javna umjetnička instalacija.** | Djelomično prihvaćeno |
|  |  | Članak 13.  | - Ploče za označavanje imena ulica i trgova mogu sadržavati i opis značenja imena ulica i trgova i druge informacije ili se uz njih mogu postavljati ploče (dopunske ploče) s opisom značenja imena ulica i trgova, i drugim informacijama.-Dodati **slikovitim prikazima** i drugim informacijama. | Primjedba se ne prihvaća jer je odredbom o sadržaju ploče propisano da ploča može sadržavati i opis značenja imena ulica i trgova i druge informacije te nema potrebe za dodatnim propisivanje sadržaja ploče. |
|  |  | Članak 46. | Dodati **ilustrirana ploča naziva ulice, ili javna umjetnička instalacija** | Djelomično prihvaćeno  |
|  |  | Članak 58. | Dodati **ilustrirana ploča naziva ulice, ili javna umjetnička instalacija** | Djelomično prihvaćeno |
|  |  | Članak 62. | Dodati **ilustrirana ploča naziva ulice, ili javna umjetnička instalacija.** | Djelomično prihvaćeno |
| **III.** |

|  |  |
| --- | --- |
|

|  |
| --- |
| Croatia plakat d.o.o., Zagreb, Gordana Cvijanović/ Lovro Ćurin  |

 |

 | Članak 27.  | Gradska upravna tijela su ovlaštena dati suglasnost i mišljenje samo za područje djelovanja za koje su nadležni. - (primjer: Gradski ured za uređenje javnih gradskih prostora ne može dati negativno mišljenje iz područja prometa ili iz područja zaštite spomenika i prirode)  | Svako gradsko upravno tijelo izdaje mišljenja i suglasnosti samo u djelokrugu poslova za koje je nadležan, te se primjedba ne prihvaća |
|  |  | Članak 27.  |  Gradsko upravno tijelo nadležno za komunalne poslove dužno je izdati rješenje ukoliko su gradska upravnih tijela iz stavka 2. ovog članka dala pozitivna mišljenja i suglasnosti  | Primjedba se na prihvaća jer se rješenje donosi na temelju cjelokupno utvrđenog činjeničkog stanja i gradsko upravno tijelo izdati će rješenje u svim slučajevima kada ne postoje zapreke za njegovo izdavanje. |
|  |  | Članak 28 | Brisati prijedlog i dodati Reklamni panoi se mogu postaviti na javne površine i zemljišta u vlasništvu drugih osoba, u obliku reklamne ograde, ukoliko ta zemljišta nisu privedena svrsi ili se radi o neizgrađenim zemljištima.  | Primljeno na znanje |
|  |  | Članak 32. | plaćanje naknade Gradu nije predviđeno Zakonom o financiranju lokalnih samouprava te je u suprotnosti s mišljenjem Ministarstva graditeljstva i prostornog uređenja od 11. veljače 2015. koje je odgovorilo na upit Grada Zagreba, Klasa: 363-04/14-07/2, Urbroj: 251-02-01-14-1 od 11. studenog 2014. godine. Stoga cijeli ovaj članak treba izbrisati ili uskladiti sa Zakonom | Jedinice lokalne i područne (regionalne) samouprave financiraju se prihodima od poreza, od pomoći te iz vlastitih i namjenskih prihoda sukladno posebnim propisima, shodno tome jedinice lokalne i područne (regionalne) samouprave imaju pravo na vlastite prihode kojima slobodno raspolažu u obavljanju poslova iz svojeg djelokruga. Sukladno Zakonu o lokalnoj i područnoj (regionalnoj) samoupravi članku 68. jedinica lokalne samouprave ima prihode kojima u okviru svoga samoupravnog djelokruga slobodno raspolaže, a prihodi jedinice lokalne samouprave su i naknade. Obzirom da reklame utječu na vanjski izgled površina javne namjene i vidljive su s površina javne namjene i samim time opterećuju izgled površina logično je da Grad naplatom naknada prikuplja sredstva koja se usmjeravaju za poboljšanje komunalne infrastrukture za uređenje naselja i izgleda površina javne namjene u cijelosti.  |
| **IV.** |

|  |
| --- |
|  P.I.O. d.o.o., Zagreb, Marina Benčić |

 | Članak 27.  | Gradska upravna tijela daju suglasnost i mišljenje samo za svoje područje djelovanja i ne mogu dati mišljenje iz djelokruga drugog gradskog upravnog tijela. - (znalo se događati da Gradsko tijelo nadležno za uređenje javnih gradskih prostora daje negativno mišljenje iz područja prometa, iako za isto nisu nadležni, Gradski ured za promet je dao pozitivnu suglasnost ili Gradsko tijelo za zaštitu spomenika i prirode daje negativno mišljenje za prostor koji se nalazi izvan zaštite pa samim time nisu niti nadležni za to)  | Svako gradsko upravno tijelo izdaje mišljenja i suglasnosti samo u djelokrugu poslova za koje je nadležan, te se primjedba ne prihvaća |
|  |  | Članak 27.. | Gradsko upravno tijelo nadležno za komunalne poslove dužno je izdati rješenje u slučaju da se pribave pozitivna mišljenja i suglasnosti gradskih upravnih tijela iz stavka 2. ovog članka  | Primjedba se na prihvaća jer se rješenje donosi na temelju cjelokupno utvrđenog činjeničkog stanja i gradsko upravno tijelo izdati će rješenje u svim slučajevima kada ne postoje zapreke za njegovo izdavanje. |
|  |  | Članak 28. | (u mnogim europskim gradovima se dozvoljava postava reklama i na glavnim trgovima, pa predlažemo brisanje ove zabrane što bi omogućilo mogućnost postave uz pribavljanje pozitivnih mišljenja i suglasnosti gradskih upravnih tijela iz članka 27. te predlažemo u članak 28. staviti sljedeće) Dozvoljava se postavljanje reklama i reklamnih panoa na javne površine i zemljišta u vlasništvu drugih koja nisu privedena svrsi ili neizgrađena zemljišta u obliku reklamne ograde (nerijetko se nedopuštenim odlaganjem otpada narušava vizura grada, te bi na ovaj način imali dvostruku svrhu-zaklanjanje pogleda na narušene vizure kao i sprječavanje pristupa istima radi daljnje devastacije prostora. | Odredbom članka 104. Zakona o komunalnom gospodarstvu propisano je da svrhu uređenja naselja te uspostave i održavanja komunalnog reda u naselju predstavničko tijelo jedinice lokalne samouprave donosi odluku o komunalnom redu kojom se propisuje uređenje naselja, koje obuhvaća uređenje pročelja, okućnica i dvorišta zgrada u vlasništvu fizičkih ili pravnih osoba u dijelu koji je vidljiv površini javne namjene, te određivanje uvjeta za postavljanje tendi, reklama, plakata, spomen-ploča na građevinama i druge urbane opreme te klimatizacijskih uređaja, dimovodnih, zajedničkih antenskih sustava i drugih uređaja na tim zgradama koji se prema posebnim propisima grade bez građevinske dozvole i glavnog projekta…Prema pak odredbama članaka 19. i 19.a. stavka 2. Zakona o lokalnoj i područnoj (regionalnoj) samoupravi, općine i gradovi (veliki gradovi) u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, a osobito uređenje naselja i stanovanje, prostorno i urbanističko planiranje, komunalno gospodarstvo te ostale poslove sukladno posebnim zakonima. Iz odredaba Zakona o komunalnom gospodarstvu i Zakona o lokalnoj i područnoj (regionalnoj) samoupravi proizlazi ovlast jedinice lokalne samouprave za propisivanje zabrane postavljanja reklama na konkretno određenim mjestima u gradu, jer su tako postavljene reklame od utjecaja na vanjski izgled grada, a o kojem je, kroz odluku o komunalnom redu, ovlaštena brinuti upravo jedinica lokalne samouprave. Navedeno proizlazi osobito iz odredbe članka 104. Zakona o komunalnom gospodarstvu, prema kojoj se odlukom o komunalnom redu propisuju naročito odredbe o uređenju naselja te mjere za provođenje komunalnog reda |
|  |  | Članak 32. | Zakonom o financiranju lokalnih samouprava nije predviđena ovakva vrsta prihoda, te predlažemo usklađenje sa Zakonom, a postoji i mišljenje Ministarstva graditeljstva i prostornog uređenja od 11. veljače 2015. kao odgovor na upit Grada Zagreba, Klasa: 363-04/14-07/2, Urbroj: 251-02-01-14-1 od 11. studenog 2014. godine  | Jedinice lokalne i područne (regionalne) samouprave financiraju se prihodima od poreza, od pomoći te iz vlastitih i namjenskih prihoda sukladno posebnim propisima, shodno tome jedinice lokalne i područne (regionalne) samouprave imaju pravo na vlastite prihode kojima slobodno raspolažu u obavljanju poslova iz svojeg djelokruga. Sukladno Zakonu o lokalnoj i područnoj (regionalnoj) samoupravi članku 68. jedinica lokalne samouprave ima prihode kojima u okviru svoga samoupravnog djelokruga slobodno raspolaže, a prihodi jedinice lokalne samouprave su i naknade. Obzirom da reklame utječu na vanjski izgled površina javne namjene i vidljive su s površina javne namjene i samim time opterećuju izgled površina logično je da Grad naplatom naknada prikuplja sredstva koja se usmjeravaju za poboljšanje komunalne infrastrukture za uređenje naselja i izgleda površina javne namjene u cijelosti.  |
| **V.** | Zagrebački holding, Podružnica Zagrebparking d.o.o. | Načelne primjedbeČlanak 2. | Nije jasna intencija predlagatelja nacrta Odluke, kada umjesto pojma „javne površine“ uvodi pojam „površina javne namjene“, bez navođenja da u površine javne namjene spadaju i javna parkirališta. To, naravno, nije u duhu odredbe Zakona o prostornom uređenju cit: „**površina javne namjene** je svaka površina čije je korištenje namijenjeno svima i pod jednakim uvjetima (javne ceste, nerazvrstane ceste, ulice, biciklističke staze, pješačke staze i prolazi, trgovi, tržnice, igrališta, parkirališta, groblja, parkovne i zelene površine u naselju, rekreacijske površine i sl.). Člankom 24. Zakona o komunalnom gospodarstvu propisano je cit. : „(1) Uslužne komunalne djelatnosti su: 1. usluge parkiranja na uređenim javnim površinama i u javnim garažama …“Člankom 25. stavkom 1. istog zakona propisano je cit.: 1. Pod uslugama parkiranja na uređenim javnim površinama i u javnim garažama podrazumijeva se upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima. Pod navedenim uslugama ne podrazumijeva se pružanje usluga parkiranja na površinama i garažama koje nisu u vlasništvu jedinice lokalne samouprave.“

Gradska skupština Grada Zagreba, dana 26. veljače 2019.godine, donijela je **Odluku o povjeravanju obavljanja komunalne djelatnosti usluge parkiranja na uređenim javnim površinama i u javnim garažama na području Grada Zagreba,** kojom je Zagrebačkom holdingu d.o.o., podružnici Zagrebparking povjerila komunalnu djelatnost usluge parkiranja na javnim parkiralištima i javnim garažama u Gradu Zagrebu.Slijedom navedenog**,** Zagrebački holding d.o.o., Podružnica Zagrebparking, smatra da ovim nacrtom prijedloga Odluke, nije obuhvaćena uslužna komunalna djelatnost te bi usvajanjem Odluke o komunalnom gospodarstvu u predloženom tekstu, došlo do nepotrebnih pravnih praznina te bi sama Odluka bila podobna za različito tumačenje odredbi koje se tiču pojedinih nadležnosti komunalnog redarstva na javnoprometnim površinama (npr. javnim parkiralištima.**PRIJEDLOG: kako se radi o očitom previdu u nacrtu prijedloga Odluke, budući se ista ne dotiče čitavog dijela odredbi iz Zakona o komunalnom gospodarstvu koji uređuje uslužne komunalne djelatnosti, predlažemo da se u članku 2. Odluke o komunalnom redu izričito navede** **da u površine javne namjene spadaju i javna parkirališta.** **Podredno, da članak 2. Odluke ostane istovjetan važećem članku 2. trenutno važeće Odluke o komunalnom redu.** „Pojedini pojmovi u smislu ove odluke imaju sljedeće značenje: 1. površine javne namjene su površine koje su namijenjene svima i pod jednakim uvjetima, a prema namjeni razlikujemo: **- javnoprometne površine - trgovi, mostovi, podvožnjaci, nadvožnjaci, pothodnici, nathodnici, pješački prolazi, pješačke zone, pješačke staze, tuneli, parkirališta, javne garaže, nogostupi, biciklističke staze, stajališta javnoga prometa, javna stubišta i slične površine**;- nerazvrstane ceste - ceste koje se koriste za promet vozilima i koje svatko može slobodno koristiti na način i pod uvjetima određenim posebnim propisima, a koje nisu razvrstane kao javne ceste u smislu zakona kojim se uređuju ceste;- javne prometne površine na kojima nije dopušten promet motornim vozilima - trgovi, pločnici, javni prolazi, javne stube, prečaci, šetališta, biciklističke i pješačke staze, pothodnici, podvožnjaci, nadvožnjaci, mostovi i tuneli, ako nisu sastavni dio nerazvrstane ili druge ceste; - javne zelene površine - parkovi, drvoredi, živice, cvjetnjaci, travnjaci, skupine ili pojedinačna stabla, dječja igrališta s pripadajućom opremom, javni sportski i rekreacijski prostori, zelene površine uz ceste i ulice, ako nisu sastavni dio nerazvrstane ili druge ceste odnosno ulice i slično; - stajališta javnog prijevoza i okretišta - izgrađene i označene prometne površine određene za zaustavljanje vozila i siguran ulazak i izlazak putnika; - biciklistička parkirališna površina - dio površine javne namjene na koju se postavlja sustav javnih bicikla koji se sastoji od bicikla, parkirališno-sigurnosnih instalacija, sustava upravljanja korisnicima te druge opreme; - ostale površine javne namjene - površine uz sportske objekte, rekreacijske objekte, objekte koji su namijenjeni za javne priredbe, otvorene tržnice, groblja, sajmišta, kolodvore i slične prostore, dio zemljišta koji se nalazi uz površinu javne namjene, dijelovi javnih cesta koje prolaze kroz naselja, prolazi kroz zgradu ili između zgrada i slične površine; 2. vanjski dijelovi zgrade vidljivi s površine javne namjene su pročelja, izlozi, balkoni, terase, ulazna i garažna vrata, prozori, žljebovi, krov, dimnjaci, klimatizacijski uređaji, antene i drugo; 2 3. javna rasvjeta su građevine i uređaji za rasvjetljavanje nerazvrstanih cesta, javnih prometnih površina na kojima nije dopušten promet motornim vozilima, javnih cesta koje prolaze kroz naselje, javnih parkirališta, javnih zelenih površina te drugih površina javne namjene školskog, zdravstvenog i drugog društvenog značaja u vlasništvu Grada Zagreba; 4. ploča s tvrtkom ili nazivom je ploča s tvrtkom pravne osobe ili imenom fizičke osobe obrtnika, odnosno nazivom obrta i drugo; 5. plakati su oglasi i slične objave reklamno-promidžbenog ili informativnog sadržaja; 6. reklame su reklamne zastave, reklamna platna (na građevinskim skelama, ogradama i građevinama u rekonstrukciji ili gradnji), osvijetljene reklamne vitrine (city light), putokazne reklame, reklamne (usmjeravajuće) ploče, pokretne reklame, reklame na stupovima javne rasvjete, transparenti, reklamne naljepnice, reklamni ormarići, oslikane reklamne poruke (na zidovima građevina, ogradama, tendama, prometnicama i slično), reklamni natpisi i drugi predmeti koji služe reklamiranju, osim reklamnih panoa; 7. reklamni panoi su panoi, reklamni uređaji, reklamne konstrukcije (jambo-panoi, bilbordi, bigbordi, megabordi, reklamne konstrukcije iznad prometnica i slično), reklamni stupovi (totemi) i slično, a mogu biti samostojeći ili na objektima. 8. kiosk je objekt gotove konstrukcije do 15 m2 građevinske bruto površine koji se može u cijelosti ili u dijelovima prenositi i postavljati pojedinačno ili u grupi, a služi kao prodajno – uslužno mjesto u kojem se kroz odgovarajući otvor na kiosku, bez ulaza korisnika u njegov prostor, prodaje ograničeni asortiman proizvoda ili obavlja odgovarajuća djelatnost; 9. pokretna naprava je lako prenosiva naprava koja nema građevinskog dijela niti je ugrađena u podlogu, a oblikovanjem je prilagođena namjeni ili predstavlja jednostavni ili improvizirani samostojeći predmet koji se privremeno i povremeno postavlja na površinu javne namjene s koje ili pomoću koje se obavljaju različite usluge, prezentacije, manifestacije, sportski događaji, promidžbe, prodaje (npr. prezentiranje prodajnog asortimana ispred zanatskih i drugih poslovnih objekata, organiziranje zabave i manifestacija za vrijeme blagdana i spomendana, obljetnica, sportskih događanja, promidžbe i drugih manifestacija, informativni ormarići za besplatnu opskrbu građana novinama, štandovi, automati i naprave za prodaju pića, napitaka i sladoleda, konditorskih i snack proizvoda, hladnjaci za sladoled, bankomati, peći, automati i drugi objekti za pečenje plodina, automobili kao nagradni zgodici, otvorene terase (stolovi, stolice, suncobrani, pokretne ograde, podesti)), samostojeće montažno-demontažne nadstrešnice i druga oprema postavljena na površini javne namjene za potrebe ugostiteljskih objekata u svrhu organiziranja otvorenih terasa ispred ugostiteljskih objekata, cirkuski šatori, lunaparkovi, naprave za igru i zabavu (trampolin i drugo), čuvarske kućice i slično; 10. građevine i uređaji javne namjene su nadstrešnice i druga oprema na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici, skulpture, sakralna obilježja, spomen ploče, prometni znakovi, signalizacija i oprema na cestama, koso dizalo-lift, dizala i podizne platforme za osobe s posebnim potrebama, javna telefonska govornica, poštanski sandučić, samostojeći telekomunikacijski i električni razvodni ormarići, elektro-ormari za potrebe manifestacija, objekti oborinske odvodnje ceste zatvorenog 3 tipa, linijske rešetke, sustavi ventilacije te odvodnje pothodnika i podvožnjaka, sustav javnih bicikala, parkirališni automati, podizni stupići, klupe, solarne pametne klupe i slično, te različite naprave kojima se unapređuje izgled i olakšava funkcionalno i kvalitetnije korištenje javne površine (posude za cvijeće i zelenilo, stalci za bicikle, jarboli, info stupovi i video plazme, obavijesne ploče, košarice za otpatke, tende, roloi, rešetke, kamere, alarmni uređaji i drugi slični predmeti) i druga urbana oprema; 11. privremene građevine su montažni objekti i drugi objekti koji se postavljaju za potrebe sajmova i manifestacija i prigodnog uređenja naselja; 12. otpad je svaka tvar ili predmet koji posjednik odbacuje; 13. kampersko vozilo je motorno ili priključno vozilo posebne namjene konstruirano tako da su u njemu postavljene stvari koje omogućavaju boravak; 14. prikolica je priključno vozilo konstruirano tako da ukupnu masu preko svojih osovina prenosi na kolnik.“ | Odlukom o povjeravanju obavljanja komunalne djelatnosti usluge parkiranja na uređenim javnim površinama i u javnim garažama na području Grada Zagreba (Službeni glasnik Grada Zagreba 4/19) Zagrebačkom holdingu d.o.o., Podružnici Zagrebparking povjerene su usluge parkiranja na uređenim javnim površinama i u javnim garažama što  podrazumijeva upravljanje tim površinama i garažama, njihovo održavanje, naplata i kontrola naplate parkiranja i drugi poslovi s tim u vezi te obavljanje nadzora i premještanje parkiranih vozila na površinama javne namjene sukladno posebnim propisima. Nadalje Odlukom o organizaciji i načinu naplate parkiranja određuju se javne parkirališne površine s naplatom i javne garaže te je određeno da organizator parkiranja Podružnica Zagrebparking obavlja tehničke i organizacijske poslove naplatu i nadzor parkiranja te obavlja druge poslove. Obzirom na navedeno sva pitanja u vezi javnih parkirališta pod naplatom i javnih garaža i nadzora nad tim površinama nisu predmet Odluke o komunalnom redu već je samo Odlukom određeno da pravna osoba ili fizička osoba koja upravlja javnim parkiralištima mora ih održavati čistim i urednima. Obzirom da su javna parkirališta i javne garaže u skladu sa Zakonom o komunalnom gospodarstvu dana na upravljanje Podružnici Zagrebparking ova je Podružnica dužna je danim površinama upravljati na način da ih održava u funkcionalnom stanju. Također i sredstva koja Podružnica Zagrebpaarking ostvaruje od naplate parkiranja služe za održavanja javnih parkirališta s naplatom i javnih garaža.Pojmovnik Odluke o komunalnom redu usklađen je sa Zakonom o komunalnom gospodarstvu, a obzirom da razlikujemo javna parkirališta s naplatom i ostala parkirališta Odluka o komunalnom redu odnosi se na parkirališta koja nisu dana na upravljanje Podružnici Zagrebparking. Stoga se takva parkirališta smatraju nerazvrstanom cestom i kao takva normirana su kroz pojam nerazvrstane ceste jer se prema Zakonu o cestama parkirališta smatraju dijelom nerazvrstane ceste. Nerazvrstane ceste smatraju se površinama javne namjene i pojmovnik je usklađen sa Zakonom o komunalnom gospodarstvu. Zbog navedenog se primjedbe ne prihvaćaju |
|  |  | Članak 110. | „Komunalni redar naredit će uklanjanje i premještanje vozila ostavljenog na javnoj zelenoj površini preko fizičke osobe obrtnika ili pravne osobe kojoj je to Grad povjerio, a na trošak vlasnika vozila.Komunalni redar naredit će uklanjanje i premještanje vozila bez registarskih pločica parkiranog na javnoj površini preko pravne osobe ili fizičke osobe obrtnika kojoj je to Grad povjerio, a na odgovornost i trošak vlasnika vozila.**Komunalni redar naredit će uklanjanje i premještanje / blokiranje kamperskog vozila parkiranog na javnoj površini preko fizičke osobe obrtnika ili pravne osobe kojoj je to Grad povjerio, a na trošak vlasnika vozila, osim u slučaju kada se radi o javnoj površini namijenjenoj za parkiranje kamperskog vozila.**Komunalni redar naredit će uklanjanje i premještanje vozila koje onemogućuje pristup vozilu za sakupljanje otpada do mjesta na kojem se nalaze spremnici za otpad preko pravne osobe ili fizičke osobe obrtnika kojoj je to Grad povjerio, a na odgovornost i trošak vlasnika.“ | Primljeno na znanje i prijedlog će se razmotriti u okviru odluka koje se donose na temelju Zakona o sigurnosti prometa na cestama. |
| **VI.** | Građanin(podaci poznati Uredu) | Članak 27.  | Gradska upravna tijela daju mišljenje za svoje područje djelovanja i ne mogu dati mišljenje iz djelokruga drugog gradskog upravnog tijela (nerijetko se događa da nam npr. gradsko tijelo nadležno za uređenje javnih gradskih prostora daje negativno mišljenje iz područje prometa iako za isto nisu nadležni dok istovremeno od gradskog upravnog tijela nadležnog za promet odbijemo pozitivnu suglasnost. | Svako gradsko upravno tijelo izdaje mišljenja i suglasnosti samo u djelokrugu poslova za koje je nadležan, te se primjedba ne prihvaća |
|  |  | Članak 27.  | Gradsko upravno tijelo nadležno za komunalne poslove dužno je izdati rješenje u slučaju da se pribave pozitivna mišljenja i suglasnosti gradskih upravnih tijela iz st. 1. ovog članka. | Primjedba se ne prihvaća jer se rješenje donosi na temelju cjelokupno utvrđenog činjeničkog stanja i gradsko upravno tijelo izdati će rješenje u svim slučajevima kada su ispunjene sve propisane pretpostavke za njegovo izdavanje |
|  |  | Članak 28.  | Praksa drugih europskih gradova nam pokazuje da se u pojedinim slučajevima dozvoljava postava reklama pa predlažemo brisanje ovog članka što bi omogućilo mogućnost postave uz pribavljanje pozitivnih mišljenja i suglasnosti gradskih upravih tijela iz čl. 27. Predlažemo da se dozvoli postavljanje reklama i reklamnih panoa na javne površine i zemljišta u vlasništvu drugih koja nisu privedena svrsi ili neizgrađena zemljišta u obliku reklamne ograde (nerijetko se nedopuštenim odlaganjem otpada narušava vizura grada, te bi na ovaj način imali dvostruku svrhu-zaklanjanje pogleda na narušene vizure kao i sprječavanje pristupa istima radi daljnje devastacije prostora. | Obrazloženje kao gore u tekstu uz isti članak |
|  |  | Članak 32.  | Zakonom o financiranju lokalnih samouprava nije predviđena ovakva vrsta prihoda pa ovim putem predlažemo usklađenje sa maloprije spomenutim Zakonom, a također je Ministarstvo graditeljstva i prostornog uređenja domipom klasa: 360-01/14-02/951 od 11. 02. 2015. izdalo mišljenje da za građenje reklamnih panoa na površini koja nije javna nije moguće propisati, a niti naplaćivati naknadu  | Obrazloženje kao gore u tekstu uz isti članak |
| **VII.** | outdoor akzent d.o.o.Dražen Ivošević | Članak 27.  | Gradsko upravno tijelo nadležno za komunalne poslove dužno je prije izdavanja rješenja iz stavka 2. ovoga članka, prethodno pribaviti:- suglasnost gradskoga upravnog tijela nadležnog za promet ako se postavlja na javnoprometnu površinu,- suglasnost gradskoga upravnog tijela nadležnog za zaštitu spomenika kulture i prirode ako se reklamni pano postavlja na prostoru kulturnog dobra, zaštićene kulturno-povijesne cjeline i zaštićenih dijelova prirode, (niže navedeni prijedlog vrijedi i za situacije kada gradsko upravno tijelo nadležno za zaštitu spomenika kulture i prirode daje negativnu suglasnost za pozicije koje su izvan zone zaštite)  | Obrazloženje kao gore u tekstu uz isti članak |
|  |  | Članak 27.  | Gradska upravna tijela daju mišljenje za svoje područje djelovanja i ne mogu dati mišljenje iz djelokruga drugog gradskog upravnog tijela. (nerijetko se događa da nam npr. Gradsko tijelo nadležno za uređenje javnih gradskih prostora daje negativno mišljenje iz područja prometa iako za isto nisu nadležni, dok istovremeno od gradskog upravnog tijela nadležnog za promet dobijemo pozitivnu suglasnost) | Obrazloženje kao gore u tekstu uz isti članak |
|  |  | Članak 27.  | Gradska upravna tijela daju mišljenje za svoje područje djelovanja i ne mogu dati mišljenje iz djelokruga drugog gradskog upravnog tijela. (nerijetko se događa da nam npr. Gradsko tijelo nadležno za uređenje javnih gradskih prostora daje negativno mišljenje iz područja prometa iako za isto nisu nadležni, dok istovremeno od gradskog upravnog tijela nadležnog za promet dobijemo pozitivnu suglasnost) | Obrazloženje kao gore u tekstu uz isti članak |
|  |  | Članak 28. | – praksa drugih europskih gradova nam pokazuje da se u pojedinim slučajevima dozvoljava postava reklama, pa predlažemo brisanje ovog članka što bi omogućilo mogućnost postave uz pribavljanje pozitivnih mišljenja i suglasnosti gradskih upravnih tijela iz čl.27Predlažemo da se dozvoli postavljanje reklama i reklamnih panoa na javne površine i zemljišta u vlasništvu drugih koja nisu privedena svrsi ili neizgrađenih zemljišta u obliku reklamne ograde. (nerijetko se nedopuštenim odlaganjem otpada narušava vizura grada, te bi na ovaj način imali dvostruku svrhu – zaklanjanje pogleda na narušen vizure kao i sprječavanje pristupa istim radi daljnje devastacije prostora) | Obrazloženje kao gore u tekstu uz isti članak |
|  |  | Članak 32. | Zakonom o financiranju lokalnih samouprava nije predviđena ovakva vrsta prihoda, pa ovim putem predlažemo usklađenje sa maloprije spomenutim Zakonom. Isto mišljenje ima i Ministarstvo graditeljstva i prostornog uređenja od 11.veljače 2015.godine (Klasa:360-01/14-02/951, Ur.broj: 531-01-15-2) u kojem navodi da Zakon o komunalnom gospodarstvu ne sadrži ovlaštenje za donošenje odluke kojom bi se propisivala obveza plaćanja naknade za građenje reklamnih panoa na površini koja nije javna.  | Obrazloženje kao gore u tekstu uz isti članak |
|  |  |  |  |  |